రాష్ట్రపతి ఎన్నిక నోటిఫికేషన్ జారీనేటినుంచి 28దాకా నామినేషన్లువచ్చే నెల 17న పోలింగ్తొలిరోజే ఆరు నామినేషన్లు‘అభ్యర్థి’పై వ్యూహ ప్రతివ్యూహాలురేపు సోనియా, ఏచూరితో వెంకయ్య నాయుడు కమిటీ భేటీఏకాభిప్రాయ అభ్యర్థిపై కసరత్తుప్రతిపక్షాల సబ్ కమిటీ తొలి భేటీన్యూఢిల్లీ, జూన్ 14 (ఆంధ్రజ్యోతి): ప్రణబ్ ముఖర్జీ అనంతరం... రైసినా హిల్స్ అధిపతి అయ్యేదెవరు? దేశ ప్రథమ పౌరుడయ్యే భాగ్యం లభించేదెవరికి? రాష్ట్రపతి రేసులో నిలిచేదెవరు, గెలిచేదెవరు? సర్వత్రా ఉత్కంఠ రేకెత్తిస్తున్న ప్రశ్నలివి! తాము నిలిపే అభ్యర్థే రాష్ట్రపతి కావాలని అధికార ఎన్డీయే వ్యూహాలు! రాష్ట్రపతి ఎన్నిక నేపథ్యంలో ఏకతాటిపై నిలిచి... తమ బలం నిరూపించుకోవాలన్న పట్టుదలతో విపక్షాలు! ఉండడంతో రాష్ట్రపతి ఎన్నిక  ‘హస్తిన మే సవాల్’గా మారింది. బుధవారం ఈ ఎన్నికకు నోటిఫికేషన్ జారీ కావడంతో వాతావరణం మరింత వేడెక్కింది. అధికార, విపక్షాలు ‘అభ్యర్థి’ ఎంపికపై కసరత్తు ముమ్మరం చేశాయి. అందరికీ ఆమోదయోగ్యమైన అభ్యర్థి ఎంపిక కోసం అన్ని పార్టీలతో సంప్రదింపులు జరపడానికి కేంద్ర మంత్రులు వెంకయ్య, రాజ్నాథ్, జైట్లీలతో కూడిన కమిటీ బుధవారం భేటీ అయ్యింది. దీనికి సుష్మా స్వరాజ్, ఇతర పార్టీ ముఖ్యులు సమావేశమయ్యారు. ‘ఎన్నికను ఏకగ్రీవం చేయడమెలా?’ అనే అంశంపై చర్చించారు. అన్ని పార్టీలతో సంప్రదింపులు జరిపిన తర్వాతే ఎన్డీఏ తరఫు అభ్యర్థిని ప్రకటించాలని నిర్ణయించుకున్నారు. ఈ నెల 22వ తేదీలోపు కమిటీ తన కసరత్తును పూర్తి చేసి.. 23న ప్రధానికి నివేదిక సమర్పిస్తుంది. ఆ వెంటనే ఎన్డీయే అభ్యర్థి నామినేషన్ దాఖలు చేస్తారు. కాగా,  ‘ఆమోదయోగ్యమైన అభ్యర్థి’ ఎంపికపై సంప్రదింపుల్లో భాగంగా శుక్రవారం కాంగ్రెస్ అధినేత్రి సోనియాతో బీజేపీ కమిటీ సమావేశం కానుంది. అదే రోజు సీపీఎం జాతీయ ప్రధాన కార్యదర్శి సీతారాం ఏచూరితోనూ చర్చలు జరపనున్నారు. రాష్ట్రపతి అభ్యర్థి ఏకగ్రీవం కావడంలో సోనియా, ఏచూరి అభిప్రాయాలే కీలకం కానున్నాయి. వీరితో చర్చిస్తే అసలు ప్రతిపక్షాల వైఖరి ఏంటన్నది అర్థమవుతుందని బీజేపీ భావిస్తోంది. మరోవైపు, రాష్ట్రపతి అభ్యర్థి ఎంపిక కోసం పది ప్రతిపక్ష పార్టీలు ఏర్పాటు చేసుకున్న సబ్ కమిటీ బుధవారం సాయంత్రం పార్లమెంటు భవనంలో గులాం నబీ ఆజాద్ కార్యాలయంలో తొలిసారి సమావేశమైంది.  ఇందులో కాంగ్రెస్ నేత మల్లికార్జున్ ఖర్గేతోపాటు శరద్ యాదవ్. (జేడీయూ), లాలూ ప్రసాద్ యాదవ్ (ఆర్జేడీ), సీతారాం ఏచూరి (సీపీఎం), డెరిక్ ఓబ్రీన్ (టీఎంసీ),  రాంగోపాల్ యాదవ్ (సమాజ్వాదీ) సతీశ్ చంద్ర మిశ్రా (బీఎస్పీ), ఆర్ఎస్ భారతి (డీఎంకే), ప్రఫుల్ పటేల్ (ఎన్సీపీ) పాల్గొన్నారు. కాగా, రాష్ట్రపతి ఎంపికకు పోలింగ్ అనివార్యమైన పక్షంలో.. ఎన్డీయే అభ్యర్థికే గెలుపు అవకాశాలు అధికంగా ఉన్నాయి. అచ్చంగా ఎన్డీయే కూటమిలో ఉన్న పార్టీలన్నింటికీ కలిపి 48.3 శాతం ఓట్లు ఉన్నాయి. అంటే... మరో 1.7 శాతం ఓట్లు సాధిస్తే... ‘మ్యాజిక్ మార్కు’ను చేరినట్లే.ఇవీ బలాబలాలు!ఎలక్టోరల్ కాలేజీలోని మొత్తం ఓట్ల విలువ: 10,98,882 గెలుపునకు కావాల్సిన ఓట్లు: 5,49,442ఎన్డీయే కూటమికి ఉన్న ఓట్లు: 5,31,442ఎన్డీయేకు అవసరమైన ఓట్లు: 18,000(ఎన్డీయే కూటమికి 48.3 శాతం బలముంది.)పార్టీలకు ఉన్న ఓట్లు శాతాల్లో...బీజేపీ: 40కాంగ్రెస్: 15 టీఎంసీ: 6 అన్నా డీఎంకే: 5 టీడీపీ: 3 బీజేడీ: 3 సీపీఎం: 2 టీఆర్ఎస్: 2 వైసీపీ: 2 శివసేన: 2 డీఎంకే: 2 జేడీయూ: 2 ఆర్జేడీ: 2 సమాజ్వాది పార్టీ: 2ఇతర పార్టీలు కలిపి: 12
rashtrapati ennika notification jaariinetinunchi 28daka namineshanluvachhe nela 17na polingtoliroje aaru naminationlu‘abhyarthi’pai vyuha prativyuuhaalureepu sonia, echuritho venkayya nayudu commity bhetiyekabhipraya abhyarthipai kasarattupratipakshaala sab commity toli bhetinyudilli, joon 14 (aandhrajyoti): pranab mukharji anantaram... raisina hills adhipati ayyedevaru? desha prathama pourudayye bhagyam labhinchedevariki? rashtrapati resulo nilichedevaru, gelichedevaru? sarvatra utkanta rekettistunna prasnalivi! taamu nilipe abhyarthe rashtrapati kaavaalani adhikara endeeye vyuhalu! rashtrapati ennika nepathyamlo ekataatipai nilichi... tama balam niroopinchukovaalanna pattudalatoe vipakshaalu! undadamtho rashtrapati ennika  ‘hastina mee sawal’gaa maarindi. budhavaaram ee ennikaku notification jaarii kaavadamtho vaataavaranam marinta vedekkindi. adhikara, vipakshaalu ‘abhyarthi’ empikapai kasarattu mummaram chesaayi. andarikee aamodayogyamaina abhyarthi empika kosam anni paartiilatoe sampradimpulu jarapadaaniki kendra mantrulu venkayya, rajnath, jaitleelatho kuudina commity budhavaaram bheti ayyindi. deeniki sushma swaraj, itara party mukhyulu samavesamayyaru. ‘ennikanu ekagreevam cheyadamela?’ ane amsampai charchinchaaru. anni paartiilatoe sampradimpulu jaripina tarvate ndda tarafu abhyardhini prakatinchaalani nirnayinchukunnaaru. ee nela 22va tedeelopu commity tana kasarattunu puurti chesi.. 23na pradhaaniki nivedika samarpistundi. aa ventane endeeye abhyarthi namination daakhalu chestaaru. kaga,  ‘aamodayogyamaina abhyarthi’ empikapai sampradimpullo bhagamga sukravaaram congress adhinetri soniatho bgfa commity samavesam kaanundi. adhe roju cpm jaateeya pradhaana kaaryadarsi siitaram echurithonu charchalu jarapanunnaru. rashtrapati abhyarthi ekagreevam kaavadamlo sonia, echuri abhiprayale keelakam kaanunnaayi. veeritho charchiste asalu pratipakshaala vaikhari entannadi ardhamavutundani bgfa bhaavistondi. marovaipu, rashtrapati abhyarthi empika kosam padi pratipaksha paarteelu erpaatu chesukunna sab commity budhavaaram saayantram paarlamentu bhavanamlo gulam nabi ajad kaaryaalayamlo tolisari samavesamaindi.  indulo congress netha mallikarjun khargetopatu sharad yadav. (jd), laaluu prasad yadav (argady), siitaram echuri (cpm), deric obreen (tmc),  rangopal yadav (samajwadi) sateesh chandra mishra (bsp), ars bhaarati (dmca), praful patel (encpy) paalgonnaaru. kaga, rashtrapati empikaku poling anivaaryamaina pakshamlo.. endeeye abhyardhike gelupu avakaasaalu adhikamgaa unnaayi. achangaa endeeye kootamilo unna paartiilannintikii kalipi 48.3 saatam otlu unnaayi. ante... maro 1.7 saatam otlu saadhisthe... ‘magic maarku’nu cherinatle.ivee balaabalaalu!electoral kaalejeelooni mottam otla viluva: 10,98,882 gelupunaku kaavaalsina otlu: 5,49,442endeeye kootamiki unna otlu: 5,31,442endeeyeku avasaramaina otlu: 18,000(endeeye kootamiki 48.3 saatam balamundi.)paarteelaku unna otlu saataallo...bgfa: 40congress: 15 tmc: 6 anna dmca: 5 tdp: 3 bgd: 3 cpm: 2 trs: 2 vicp: 2 sivasena: 2 dmca: 2 jd: 2 argady: 2 samajwadi party: 2itara paarteelu kalipi: 12